## Rješenje o oduzimanju dozvole za obavljanje svih poslova s vrijednosnim papirima Rijeka vrijednosnicama d.o.o. iz Rijeke

### NN 57/2005 (4.5.2005.), Rješenje o oduzimanju dozvole za obavljanje svih poslova s vrijednosnim papirima Rijeka vrijednosnicama d.o.o. iz Rijeke

# KOMISIJA ZA VRIJEDNOSNE PAPIRE REPUBLIKE HRVATSKE

**1121**

Na temelju odredbi članka 12. točka 5., članka 41.
stavak 2. i članka 52. Zakona o tržištu vrijednosnih papira (»Narodne novine« br. 84/02.), Komisija za vrijednosne papire Republike
Hrvatske po službenoj dužnosti u predmetu oduzimanja dozvole za obavljanje
poslova s vrijednosnim papirima brokerskom društvu Rijeka vrijednosnice d.o.o.,
Rijeka, F. la Guardia 23, na sjednici održanoj 19.
travnja 2005. godine, donijela je

## RJEŠENJE

1. Brokerskom društvu Rijeka vrijednosnice
d.o.o. Rijeka, F. la Guardia 23, MBS: 040084898,
oduzima se dozvola za obavljanje svih poslova s vrijednosnim papirima.

2. Brokersko društvo iz točke 1. izreke ne može
u roku od 1 godine od dana oduzimanja dozvole zatražiti ponovno izdavanje
dozvole za obavljanje poslova s vrijednosnim papirima.

3. Brokersko društvo iz točke 1. izreke briše se
iz Registra ovlaštenih društava koji vodi Komisija za vrijednosne papire
Republike Hrvatske, s danom 19. travnja 2005. godine.

4. Ovo rješenje objavit će se u »Narodnim
novinama«.

```
Obrazloženje
```

Komisija za vrijednosne papire Republike Hrvatske
(dalje: Komisija) je rješenjem klasa: UP/I-450-08/03-02/89, urbroj:
567-03/03-2 od 3. travnja 2003. godine, društvu Rijeka vrijednosnice d.o.
Rijeka (dalje: Društvo) izdala dozvolu i čistopis dozvole za obavljanje poslova
s vrijednosnim papirima iz članka 34. točke 1.-4. i 7. Zakona o tržištu
vrijednosnih papira (»Narodne novine« br. 84/02.,
dalje: Zakon).

Sukladno odredbi članka 15. stavak 2. Zakona,
kada utvrdi nezakonitosti i nepravilnosti Komisija će rješenjem izreći
odgovarajuću mjeru propisanu Zakonom. Odredbom članka 52. stavak 1. točka 2.
Zakona propisano je da će Komisija rješenjem oduzeti dozvolu za obavljanje
poslova s vrijednosnim papirima ovlaštenom društvu, ako poslove s vrijednosnim
papirima ne obavlja u razdoblju duljem od šest mjeseci.

Komisija je dana 31. kolovoza 2004. godine
zaprimila obavijest Društva o namjeri prestanka poslovanja s vrijednosnim
papirima i, s tim u svezi, poduzetim aktivnostima (zatvaranje knjige naloga i
posebnog »računa nalogodavca«; obavještavanje nalogodavaca, burzi i Središnje
depozitarne agencije d.d.). Dana 10. ožujka 2005. godine zaprimljena je i
obavijest Društva o brisanju tj. promjeni
djelatnosti, kojoj je priložena preslika rješenja nadležnog trgovačkog suda.

Slijedog iznijetog, valjalo je
Društvu oduzeti dozvolu za obavljanje svih poslova s vrijednosnim papirima i
brisati ga iz Registra ovlaštenih društava koji vodi Komisija, a u koji
Registar je Društvo bilo upisano pod rednim brojem 58 (pedeset osam).

Sukladno odredbi stavka 3. članka 52. Zakona, Društvo
ne može u roku od 1 (jedne) godine od dana oduzimanja dozvole zatražiti od
Komisije ponovno izdavanje dozvole za obavljanje poslova s vrijednos­nim papirima.

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku 30 dana od dana primitka ovog rješenja.

Klasa: UP/I-450-08/05-02/61

Urbroj: 567-03/05-1

Zagreb, 19. travnja 2005.

Predsjednik Komisije

**Miljenko** **Fičor**, v. r.

Rješenje, NN 57/2005-1121